Бастауышпен қоштасу сценарий

 Қош бол,бастауыш мектебім!

Мақсаты :  Білімнің сара жолы бастауыштан басталатынын, бастауышта алған білімнің  негіз болып қаланатынына көз жеткізу. Мектепті , ұстаздарды құрметтеп,  еңбектерін бағалай білуге тәрбиелеу. Өз Отанының адал ұлы мен қызы болуға тәриелеу.

Көрнекілігі : Слайдтар , гүлдер мен шарлармен  сахнаны безендіру

**Мұғалім** : Қайырлы күн , қадірлі де құрметті ұстаздар , ата-аналар ! Бұл мерекенің негізгі мақсаты – бастауыш сыныппен қоштасу екендігі барлығымызға аян. Бүгінгі үлкен қуаныш иегерлері  4 – сынып  оқушылар.
Музыка ойнап тұрады*. (Күй немесе әдемі оқушыларға тән әннің әуені).*

**Мұғалім:** Бүгін міне жақсы күн жарқыраған,

 Көңілдер қуаныштан сарқыраған.

Қоштасатын күн келді бастауышпен,

 Қиындау болып тұр-ау бүгін маған.

 Кеше ғана алдыма келген еді,

Именіп ұлы ұяға енген еді.

 Бірнеше жыл бойы сусындап біліммен,

 Ұшатын қанат қағып келді кезі.
Кеше ғана тұлымдары желбіреп, жүректері лүпілдеп мектеп табалдырығын қуана аттаған ұл-қыздарымыз ойлары толып, бойлары өсіп бастауыш сатысымен қоштасқалы отыр. Олай болса 4 «А» сыныбының «Қош бол, бастауыш мектебім» атты бастауышпен қоштасу салтанатына қош келдіңіздер.
Бұл салтанат қуаныш баршамызға,

Мұндай күй болған сірә қаншаңызда.

 Қол соғып, қошеметтеп шақырайық,

4 «А» сыныбын ортамызға.

(Оқушылар ортаға шығады,әдемі ән)

*Слайд 1.Оқушылар туралы*
**Мұғалім:**

Мен үшін бәрің бірдей қарақтарым,

Орындалсын арман тілек талаптарың.

 Ақ парақтай келдіңдер сәби болып,

 Ұғындым, әрбіріңді парақтадым.

 Өткіздік талай күнді, талай айды,

 Уақыт сырғып артқа қарамайды.

 Бірнеше жыл бойы сендермен бірге болдым,

Өткіздік талай қызық, талай жайды.

Ірге тасын қаладым, білім бердім,

Саналы ұл-қыздарым бүгін менің.

Ортада тұрған осы шәкірттердің,

Көрейік тамашалап өнерлерін.

**Берік** : Армысыздар , аяулы ұстаздар , ақ жаулықты аналар, ардақты әкелер !
**Гүлжан:** Ия, бүгін бізде қуаныш , бүгін бізде үлкен той.
**Берік:** Өйткені 4 жыл бойы білім беріп, ой санамызды дамытқан , адамгершілікке, адалдыққа баулыған , қолымызға алғаш қалам ұстауды үйреткен , әріптер мен сандардың сырын ұғындырған алғашқы ұстаздарымызбен қоштаспақпыз.
**Гүлжан** : Қолға қалам ұстатып,
                   Білім құйған санаға
**Хормен** : «Ол алғашқы ұстаз ғой»

**Аружан**  : Армысың сен, алтын ұя мектебім
                  Саған айтар жыр – алғысым көп менің
                  Жүректерге жаққан білім шырағын,
                  Мектебіме арналады бұл әнім !

**Ән: «Аяулы мектебім**»

Абдуррахман:Біздің замандығымызды жасырып, жақсылығымызды асырып жүрген біздің ата-анамыз. Қатарымыздың теңі болып, тамағымыз тоқ, көйлегіміздің көк болып жүруі де сол кісілердің арқасы .
 Әкешім тілеуімді тілеп жүрген,
            Аумайсың жарығы мол ашық күннен.
            Шаршайсың жұмыс істеп біздер үшін
            Ақылды балаларың оны білген.
**Мұхаммед :** Ана- деген ең асыл,
            Мейірімі күнмен тең.
                Анама айтам мың алғыс,
                Мені әлдилеп тербеткен
**Ән «Қос бәйтерегім»
Мұғалім** : Енді міне сауатыларды ашып, білім негізін қалаған бастауыш сыныппен қоштасып, орта буын қатарына қосылғалы тұр. Бастауыш сыныбымыз туралы неге айтпасқа !Бірнеше жыл қызықты сәттер көп болған. Ендеше құрметті қонақтар қызықты көріністі тамашалап көріңіз.

**Қөрініс :** «Сыныпта қызық жағдай»

**Мұғалім:** Әр ана өз баласын  мейірімді болса екен, жақсы оқып, елге қалаулы азамат болса екен дейді. Халқымызда мынадай бір нақыл сөз бар: «Анаңды Меккеге үш рет арқалап барсаң да борышыңды өтей алмайсың» деген. Алайда ардақты анамыздың ақ сүтін ақтай білгенге не жетсін !

Ендеше ата аналармен ойын ойнайық.

**Ойын:** Өз балаларды тану.(*Балалардың мінездерін сиппатау арқылы)*

Осы бала сынып тентегі,

Жарқын болсын ертеңі.

Туған елдің даңқын көкке өрлетіп,

Чемпион боп, шарласын аты өлкені **(Берік)**

Ай мен күні сыныптың,

Өн бойында өнер тұнып тұр.

Осы ару келеді,

Айналасы мерейлі**.(Аружан)**

Асықпайды сөйлегенде,

Алдына жан салмайды жүгіргенде.

Әдемі болып бүгін келді,

Қорғайтын ертең Отанды **(Мұхаммед)**

Осы бала сынып мақтаны.

Сүйеді ол бар пәнді.

Отанның жас ұланы,

Үміт артқан болашағы, ертеңі **(Абдуррахман)**

Осы қыз біздің ақкөңіл.

Сыныбым деп жүрегі.

Күлімдеп әркез жүреді.

Жүзінен күлкі ойнаған**.(Гүлжан)**

Ойын: **-**ойынның аты

Ойынның шарты: баласын дауысын шығармай тек ерінмен қозғалтып сөздерді айтады, анасы оны табады.

-егер тапсырма түсінікті болса, онда ойынды бастайық!

**Аружан :** Ұстазым ! Ұстазым өзің едің асқақ әнім
                    Басталған ақ батаңнан жас талабым.
                    Ұғындым ұлылықтың , даналықтың
                    Ұстаздың ұлағатынан басталарын.
**Гүлжан:** Алғашқы ұстазымыз анамызбен тең келеді,

 Бар асылын бізге жиып , мол береді.

 Қанатымен су себелеп асыл жан,

 Әр шәкіртін баласынан кем көрмейді.

**Мұғалім**: Біздің оқушылар бастауышта сонымен қатар, орыс, ағылшын тілдерін де меңгерді. Музыкалық сауаттарын ашып, түрлі жаңа әндер үйреніп, бой сергітіп, түрлі спорт ойындарына да қатысты. Ұстаздарымызға…… көп рақмет айтамыз!

**Ән: «Ұстазым»**

Егеменді еліміздің көк байрағын биіктен желбіретер ақылды, білімді, ел билейтін ұландар, көркейтетін қыздар болыңдар дегім келеді.

**Қуттықтау сөзі мектеп директорына беріледі: Нуралин Нажмиден Муратович**

Грамота беру:-оқушыларға

Құттықтау сөзі ата-аналарға беріледі.

Грамота беру:

Вальс биін қабылдаңыз

**Мұғалім:** Өлкеміздің айналыңдар ертеңіне,

 Сенімдердің айналыңдар серперіне.

 Ұстаздық ақ жүректен  мен тілеймін,

 Тек сәттілік – шәкірттерім ертеңіңе.

 Айналайын жап- жарқын жүздеріңнен,

 Аластайтын жаныңды күз көңілден.

 Мен сендерге мәңгілік тілекшімін,

 Тілек тілеп тұратын іздеріңнен.

Құрметті қонақтар,ата-аналар көңілді және қайғылы мерекеге келген үшін үлкен алғысымызды білдіреміз.Менің қымбатты балаларым,бірінші түлектерім сендерді бүгінгі күнімен құттықтаймын.Бірнеше жыл біз бір жүрек сияқты болдық. Аз уақыт ішінде мен сендердің мінездерін таныдым. Ал бүгін қоштасу сәтті де келді.Сендермен қоштасуға маған өте қиын, мұғалім жұмысынды сендермен бірге бастадым.Әрбір сәтте болдым.Сендер менің ғана алғашқы түлектері емесіңдер, сендер осы мектептің қазақ сыныптардың алғашқы түлектерсіңдер.Сондықтан бірінші болып өз дәстүрімізді жасайық.Құрметті оқушылар,ата-аналар осы параққа болашаққа,яғни 11-ші сыныпқа тілектерімізді жазайық,осы «сиқырлы қорапшаға» салайық,11 сыныпта болғанда ашып,көреміз орындалды ма,жоқ па?(*тілектерді жазады,жәшікке салады)*

**Мұғалім:** Осымен «Қош бол,бастауыш мектебім! » атты ертеңгілігіміз аяқталды. Көріп тамашалағандарыңызға көп — көп рахмет. Қош, сау болыңыздар!

 Ақмола облысы

 Зеренді ауданы

 КММ «Алексеевка орта мектебі»

 Бастауышпен қоштасу сценарий

 «Қош бол,бастауыш мектебім!»

 4 «А» сынып

 Өткізген: Аскербаева Р.К

 2016-2017 оқу жылы